നാരായണ് റാണെയുടെ അറസ്റ്റ് നടപടിക്രമങ്ങള് പാലിച്ചല്ലെന്ന് കോടതി കേന്ദ്രമന്ത്രി നാരായണ് റാണെയുടെ അറസ്റ്റ് നടപടിക്രമങ്ങള് പാലിച്ചല്ലെന്ന് കോടതി. മഹാരാഷ്ട്ര മുഖ്യമന്ത്രി ഉദ്ദവ് താക്കറക്കെതിരെ വിവാദ പരാമര്ശം നടത്തിയ കേസില് കേന്ദ്രമന്ത്രിക്ക് ജാമ്യം അനുവദിച്ചിരുന്നു. ഇതിന് പിന്നാലെയാണ് കോടതിയുടെ വിമര്ശനം. 7 ദിവസത്തെ കസ്റ്റഡിയില് വിടണമെന്ന മഹാരാഷ്ട്ര പൊലീസിന്റെ ആവശ്യം തള്ളിയ കോടതി 15,000 രൂപയുടെ വ്യക്തിഗത ബോണ്ടിലാണ് ജാമ്യം അനുവദിച്ചത്. ഈ മാസം 30 നും സെപ്റ്റംബര് 13നും പൊലീസിന് മുന്നില് ഹാജരാകണം. ജാമ്യത്തിലിറങ്ങിയ നാരായണ് റാണെ മുംബൈയിലെത്തി. അതേസമയം അടുത്ത മാസം രണ്ടിന് ഹാജരാകണമെന്ന് നിര്ദേശിച്ച് നാരായണ് റാണെയ്ക്ക് നാസിക് പൊലീസ് നോട്ടീസ് നല്കി. Read Also : മഹാരാഷ്ട്ര മുഖ്യമന്ത്രിക്കെതിരായ വിവാദ പരാമര്ശം എഫ്ഐആര് റദ്ദാക്കണമെന്ന കേന്ദ്രമന്ത്രിയുടെ ഹര്ജി മഹാരാഷ്ട്ര ഹൈക്കോടതി ഇന്ന് പരിഗണിക്കും അതേസമയം സംസ്ഥാനത്ത് കാര്യമായ അനിഷ്ട സംഭവങ്ങളൊന്നും ഉണ്ടായില്ല. റാണെയുടെ അറസ്റ്റിനെ തുടര്ന്ന് നിര്ത്തി വച്ച ബിജെപിയുടെ ജന് ആശീര്വാദ് യാത്ര മറ്റന്നാള് പുനരാരംഭിക്കും. Read Also : കേന്ദ്രമന്ത്രി നാരായണ് റാണെയെ അറസ്റ്റ് ചെയ്തു Story Highlights : Arrest of Narayan Rane The court said the procedures were not followed